การที่เห็นว่าลูกมีฟันบนยื่น ต้องพิจารณาว่าเป็นกรณีใดค่ะ กรณีที่ 1. ฟันบนหรือขากรรไกรบนยื่น ส่วนขากรรไกรล่างปกติ กรณีที่ 2. ฟันบนและขากรรไกรบนปกติ ส่วนขากรรไกรล่างเล็กหรือถอยหลังกว่าปกติ กรณีที่ 3. ทั้งขากรรไกรบนยื่นและขากรรไกรล่างเล็กและถอยหลังกว่าปกติ อีกสิ่งที่ควรพิจารณาคือ ลูกมีอุปนิสัยชอบดูดนิ้ว หรือลิ้นดุนฟัน หรือเปล่า ควรพาลูกไปพบทันตแพทย์จัดฟัน เพราะหากเป็นสาเหตุจากการเจริญเติบโตของขากรรไกรบน/ล่างที่ไม่สัมพันธ์กัน หรืออุปนิสัยที่ควรแก้ไข ก็จะได้แก้ไขตั้งแต่ยังอยู่ในช่วงที่ร่างกายมีการเจริญเติบโตค่ะ ส่วนการจัดฟันแบบติดแน่นปกติเริ่มทำตอนช่วงที่ฟันแท้ขึ้นเกือบครบแล้ว อายุประมาณ 11-12 ขวบ